شەفەق نیوز/ ئاژانس خەوەری کۆریا، ئمڕوو چوارشەممە،  وت: کۆریای باشوور ئاهەنگ وە هەشتا ساڵیاد لەداڵگبۊن باوگ کووچکردگ سەرکردەی کیم جۆنگ ئۆن کرد، وە مۆسیقا و ئاگربازی لەناو شار پێرووزیگ، وەلێ بی مووشەک وەشانن و نمایش سەربازی.
ئاژانسەگە وتیش: کیم ئامادە گردەوبۊنیگ ئەرا حکومەت و سوپا و وەرپرسەیلیگ لە حزب کراکارەیل لە رووژ سێشەممە لە وەردەم پەیکەر کیم جۆنگ ئیل لە شا سامگیون کرد ئەرا سازین ئاهەنگ لەداڵگبۊن باوگی، ک ئەو رووژە پشوو فەرمیە وەپی ئۊشن رووژ هەسارەی بریقەدار.
ئاژانسەگە ناو " خاک شۆڕش پیرووز" بڕیە باڵای شار سامگیون، ک بنەماڵەی کیم ئۊشن بنچینەیان لەورا دەرچگە.
ئاژانسەگە وتیش؛ کیم چەپکە گوڵیگ دانا وەردەم پەیکەر باوگی، باوجی هۊچ باس وتاریگ نەکرد.
